CELEX: 32014D0476
Language: lt
Date: 1405555200000
Title: 2014/476/ES: 2014 m. liepos 17 d. Komisijos įgyvendinimo sprendimas, kuriuo Švedijoje leidžiama naudoti tam tikrus kiaulių skerdenų klasifikavimo būdus ir panaikinamas Sprendimas 97/370/EB (pranešta dokumentu Nr. C(2014) 4946)

19.7.2014   
            
            
               LT
            
            
               Europos Sąjungos oficialusis leidinys
            
            
               L 214/29
            
         KOMISIJOS ĮGYVENDINIMO SPRENDIMAS
   2014 m. liepos 17 d.
   kuriuo Švedijoje leidžiama naudoti tam tikrus kiaulių skerdenų klasifikavimo būdus ir panaikinamas Sprendimas 97/370/EB
   
      
         (pranešta dokumentu Nr. C(2014) 4946)
      
   
   (Tekstas autentiškas tik švedų kalba)
   
      (2014/476/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio p punktą,
   kadangi:
   
               (1)
            
            
               Reglamento (EB) Nr. 1308/2013 IV priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai įrodyti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Klasifikavimo metodus turėtų būti leidžiama taikyti atsižvelgiant į statistinės paklaidos didžiausią leistiną nuokrypį. Tas nuokrypis apibrėžtas Komisijos reglamento (EB) Nr. 1249/2008 (2) 23 straipsnio 3 dalyje;
            
         
               (2)
            
            
               Komisijos sprendimu 97/370/EB (3) Švedijoje leista naudoti tris kiaulių skerdenų klasifikavimo būdus;
            
         
               (3)
            
            
               leidžiamus naudoti klasifikavimo būdus reikia techniškai pritaikyti, todėl Švedija paprašė Komisijos leisti pakeisti „Intra-scope (Optical Probe)“, „Hennessy Grading Probe (HGP II)“ ir „AutoFom“ metoduose naudojamas formules, taip pat savo teritorijoje leisti naudoti du naujus kiaulių skerdenų klasifikavimo būdus – „Fat-O-Meat'er II (FOM II)“ ir „Hennessy Grading Probe 7 (HGP 7)“. Kaip nustatyta Reglamento (EB) Nr. 1249/2008 23 straipsnio 4 dalyje, Švedija protokolu pateikė išsamų bandomojo išpjaustymo aprašą, kuriame nurodė principus, kuriais grindžiamos naujosios formulės, bandomojo išpjaustymo rezultatus ir lygtis, taikomas raumeningumui apskaičiuoti;
            
         
               (4)
            
            
               išnagrinėjus šį prašymą paaiškėjo, kad sąlygos, kuriomis suteikiamas leidimas taikyti naujas formules, yra įvykdytos. Todėl turėtų būti leista Švedijoje taikyti tuos klasifikavimo metodus;
            
         
               (5)
            
            
               prietaisus arba klasifikavimo būdus leidžiama keisti tik tada, jei tai aiškiai leidžiama Komisijos įgyvendinimo sprendimu;
            
         
               (6)
            
            
               siekiant aiškumo ir teisinio tikrumo, turėtų būti priimtas naujas sprendimas; Sprendimas 97/370/EB turėtų būti panaikintas;
            
         
               (7)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamento (EB) Nr. 1308/2013 IV priedo B skirsnio IV punkto 1 dalimi, Švedijoje leidžiama taikyti šiuos kiaulių skerdenų klasifikavimo metodus:
   
               a)
            
            
               prietaisą Intrascope (Optical Probe) ir su juo susijusius vertinimo metodus, kurių aprašymas pateikiamas priedo I dalyje,
            
         
               b)
            
            
               prietaisą Hennessy Grading Probe 2 (HGP 2) ir su juo susijusius vertinimo būdus, kurių aprašas pateiktas priedo II dalyje;
            
         
               c)
            
            
               prietaisą AutoFOM III ir su juo susijusius vertinimo būdus, kurių aprašas pateiktas priedo III dalyje;
            
         
               d)
            
            
               prietaisą Fat-O-Meat'er II (FOM II) ir su juo susijusius vertinimo būdus, kurių aprašas pateiktas priedo IV dalyje;
            
         
               e)
            
            
               prietaisą Hennessy Grading Probe 7 (HGP 7) ir su juo susijusius vertinimo būdus, kurių aprašas pateiktas priedo V dalyje.
            
         2 straipsnis
   Leidžiamus naudoti prietaisus arba klasifikavimo būdus galima keisti tik tada, jei tai aiškiai leidžiama Komisijos įgyvendinimo sprendimu.
   3 straipsnis
   Sprendimas 97/370/EB panaikinamas.
   4 straipsnis
   Šis sprendimas taikomas nuo 2014 m. liepos 1 d.
   5 straipsnis
   Šis sprendimas skirtas Švedijos Karalystei.
   
      Priimta Briuselyje 2014 m. liepos 17 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 347, 2013 12 20, p. 671.
   
      (2)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).
   
      (3)  1997 m. gegužės 30 d. Komisijos reglamentas 97/370/EB, nustatantis Bendrijos kiaulių skerdenų klasifikavimo metodus Švedijoje (OL L 157, 1997 6 14, p. 19).
   
      PRIEDAS
      KIAULIŲ SKERDENŲ KLASIFIKAVIMO METODAI ŠVEDIJOJE
      I DALIS
      
         Intraskopas (optinis zondas)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „Intrascope“ (optiniu zondu).
               
            
               
                  2.
               
               
                  Prietaisas „Intrascope“ turi turėti šešiakampio formos zondą, kurio maksimalus plotis yra 12 milimetrų (19 milimetrų ties ašmenimis zondo viršutinėje dalyje), kuris turi langelį ir šviesos šaltinį su slankiojančiu cilindru.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  
                     
                  čia:
                  
                              SP_F1
                           
                           
                              :
                           
                           
                              nugaros riebalų storis (įskaitant odą) milimetrais, matuojamas už 8 centimetrų nuo skerdenos vidurinės linijos iš karto už paskutiniojo šonkaulio
                           
                        
            
               
                  4.
               
               
                  Formulė taikoma nuo 50 iki 120 kilogramų sveriančioms skerdenoms.
               
            II DALIS
      
         Hennessy Grading Probe 2 (HPG 2)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „Hennessy Grading Probe 2“ (HGP 2).
               
            
               
                  2.
               
               
                  Zondas „Hennessy“ atspindžio spektroskopijos pagalba užregistruoja matavimų, kurie gaunami registruojant skverbties intervalus (mm frakcijomis) kartu su grįžtančios išsklaidytos šviesos signalais, profilius.
               
            
               
                  3.
               
               
                  Pasirenkamas konkretus optinio intervalo plotis, kad būtų gaunami kuo geresni objektyviai analizuojamos rūšies tarpaudininiai ir audinių vidaus duomenys.
               
            
               
                  4.
               
               
                  Prietaise „Hennessy Grading probe“ įmontuotas 5,95 mm skersmens zondas (abiejuose galvutės šonuose yra 6,3 mm storio ašmenys) su LYU 260-EO tipo Siemens LED fotodiodu ir 58 MR tipo fotodetektoriumi. Zondo veikimo nuotolis – 0–120 mm.
               
            
               
                  5.
               
               
                  Matavimų rezultatai pačių prietaisu HGP 2 ir su juo sujungtu kompiuteriu perskaičiuojami į apskaičiuotą raumeningumą.
               
            
               
                  6.
               
               
                  Skerdenos raumeningumas apskaičiuojamas pagal šią formulę:
                  
                     
                  čia:
                  
                              GP2_F1
                           
                           
                              :
                           
                           
                              nugaros riebalų storis (įskaitant odą) milimetrais, matuojamas už 8 centimetrų nuo skerdenos vidurinės linijos iš karto už paskutiniojo šonkaulio;
                           
                        
                              GP2_F2
                           
                           
                              :
                           
                           
                              nugaros riebalų storis (įskaitant odą) milimetrais, matuojamas už 6 centimetrų nuo skerdenos vidurinės linijos 12 cm link galvos, palyginti su F1;
                           
                        
                              GP2_M
                           
                           
                              :
                           
                           
                              raumenų storis milimetrais, išmatuotas tuo pačiu laiku ir toje pačioje vietoje kaip ir F2.
                           
                        
            
               
                  7.
               
               
                  Formulė taikoma nuo 50 iki 120 kilogramų sveriančioms skerdenoms.
               
            III DALIS
      
         AutoFom III
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „AutoFom III“.
               
            
               
                  2.
               
               
                  Prietaisas „AutoFom III“ yra pagrįstas ultragarso technologija ir juo gaunamas skaitmeninis 3D skerdenų skenuotas vaizdas. Ultragarsu gautas vaizdas sukuriamas 16 jutiklių, įmontuotų į nerūdijančio plieno rėmą.
               
            
               
                  3.
               
               
                  Kiaulienos skerdenos raumeningumas prognozuojamas pagal Sąjungos etaloninį metodą, taikant formulę ir remiantis ultragarsu gauto vaizdo kompiuteriniais duomenimis. Analizuojant vaizdą gaunama daugiau kaip 50 kompiuterinių duomenų. Atliekant statistinę analizę informacija susiaurinama iki dviejų komponentų, iš kurių kiekvienas yra tų pačių šešių kompiuterinių duomenų linijinė kombinacija. Galutinė formulė išreiškiama kompiuteriniais duomenimis:
                  
                     
                  čia:
                  
                              R2P4
                           
                           
                              :
                           
                           
                              p2_selected_fat_mm. Lašinių storis milimetrais, išmatuotas P2 pasirinktoje vietoje.
                           
                        
                              R2P11
                           
                           
                              :
                           
                           
                              minpair_value. Filtras, kuris pasirenka dvi per 14 cm viena nuo kitos nutolusias vietas, taikomas skerspjūvio vektoriui. Tai vektoriaus filtro rezultato minimali vertė.
                           
                        
                              R2P12
                           
                           
                              :
                           
                           
                              P2_skew. Pasirinktos P2 ir nepasirinktos P2 santykis. Iš tikrųjų naudojamas šiek tiek arčiau centro esantis taškas, kad vertė tiktų ir labai išgaubtoms skerdenoms. Vertė visada didesnė arba lygi 1,0.
                           
                        
                              R2P15
                           
                           
                              :
                           
                           
                              minpair_value v2. Antras minpair vertės variantas.
                           
                        
                     Riba tarp mėsos ir šonkaulių
                  
                  
                              R3P5
                           
                           
                              :
                           
                           
                              max_meat_mm. Didžiausia mėsos storio matavimo vertė. Didžiausias storis mm ties šonkauliais, atėmus mažiausią lašinių storį mm.
                           
                        
                     1 lašinių sluoksnis. Riba tarp dviejų lašinių sluoksnių.
                  
                  1 lašinių sluoksnis matuojamas ties kumpiu ir 5–6 šonkauliu. Tai vadinama B taškais.
                  
                              R4P3
                           
                           
                              :
                           
                           
                              fat1_p2_selected. 1 lašinių sluoksnio matavimai pasirinktoje P2 vietoje.
                           
                        
            
               
                  4.
               
               
                  Formulė taikoma nuo 50 iki 120 kilogramų sveriančioms skerdenoms.
               
            IV DALIS
      
         Fat-O-Meat'er II (FOM II)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „Fat-O-Meat'er II“ (FOM II).
               
            
               
                  2.
               
               
                  Šis prietaisas – nauja „Fat-O-Meat'er“ matavimo įrangos versija. FOM II sudaro optinis zondas su peiliu, gylio matavimo įtaisas, kurio veikimo nuotolis – 0–125 mm, bei duomenų gavimo ir analizės plokštė – „Carometec Touch Panel i15 computer“ („Ingress Protection IP69K“). Matavimo duomenis į apskaičiuotą raumeningumo procentinę išraišką paverčia pats FOM II prietaisas.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  
                     
                  čia:
                  
                              FOM_F1
                           
                           
                              :
                           
                           
                              nugaros riebalų storis (su oda) milimetrais, matuojamas 8 centimetrų atstumu nuo skerdenos vidurinės linijos tarp trečio ir ketvirto juosmens slankstelio.
                           
                        
                              FOM_F2
                           
                           
                              :
                           
                           
                              nugaros riebalų storis (su oda) milimetrais, matuojamas 6 centimetrų atstumu nuo skerdenos vidurinės linijos tarp trečio ir ketvirto paskutiniojo šonkaulio.
                           
                        
                              FOM_M
                           
                           
                              :
                           
                           
                              raumenų storis milimetrais, išmatuotas tuo pačiu laiku ir toje pačioje vietoje kaip ir F2.
                           
                        
            
               
                  4.
               
               
                  Formulė taikoma nuo 50 iki 120 kilogramų sveriančioms skerdenoms.
               
            V DALIS
      
         Hennessy Grading Probe 7 (HGP 7)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „Hennessy Grading Probe 7“ (HGP 7).
               
            
               
                  2.
               
               
                  Zondas „Hennessy“ atspindžio spektroskopijos pagalba užregistruoja matavimų, kurie gaunami registruojant skverbties intervalus (mm frakcijomis) kartu su grįžtančios išsklaidytos šviesos signalais, profilius.
               
            
               
                  3.
               
               
                  Pasirenkamas konkretus optinio intervalo plotis, kad būtų gaunami kuo geresni objektyviai analizuojamos rūšies tarpaudininiai ir audinių vidaus duomenys.
               
            
               
                  4.
               
               
                  Prietaise „Hennessy Grading probe“ įmontuotas 5,95 mm skersmens zondas (abiejuose galvutės šonuose yra 6,3 mm storio ašmenys) su LYU 260-EO tipo Siemens LED fotodiodu ir 58 MR tipo fotodetektoriumi. Zondo veikimo nuotolis – 0–120 mm.
               
            
               
                  5.
               
               
                  Matavimų rezultatai pačių prietaisu HGP 7 ir su juo sujungtu kompiuteriu perskaičiuojami į apskaičiuotą raumeningumą.
               
            
               
                  6.
               
               
                  Prietaisų HGP 2 ir HGP 7 matavimo kreivės vertinimai šiek tiek skiriasi.
               
            
               
                  7.
               
               
                  Skerdenos raumeningumas apskaičiuojamas pagal šią formulę:
                  
                     
                  čia:
                  
                              GP7_F1
                           
                           
                              :
                           
                           
                              nugaros riebalų storis (įskaitant odą) milimetrais, matuojamas už 8 centimetrų nuo skerdenos vidurinės linijos iš karto už paskutiniojo šonkaulio.
                           
                        
                              GP7_F2
                           
                           
                              :
                           
                           
                              nugaros riebalų storis (įskaitant odą) milimetrais, matuojamas už 6 centimetrų nuo skerdenos vidurinės linijos 12 cm link galvos, palyginti su F1.
                           
                        
                              GP7_M
                           
                           
                              :
                           
                           
                              raumenų storis milimetrais, išmatuotas tuo pačiu laiku ir toje pačioje vietoje kaip ir F2.
                           
                        
            
               
                  8.
               
               
                  Formulė taikoma nuo 50 iki 120 kilogramų sveriančioms skerdenoms.